# Детайли по вид операция (да се попълни за всеки вид операция)

Вид операция: Преминаване към биологични аквакултури

|  |  |
| --- | --- |
| Описание на вида на операцията | ОперацияПреминаване към биологични аквакултуривключва дейности**:**   * за подобряване на състоянието на типове природни местообитания и видове чрез преминаване към биологични аквакултури, включително в зоните по Натура 2000; * подпомагащи производството на биологични продукти от аквакултура в страната; * за сертифициране на ферми за биологично отглеждане на риба в България и подпомагане в процеса на преминаване към биологични аквакултури.   **Целева група за подпомагане по мярката:**  - собственици на съществуващи стопанства в сектор „Аквакултури”.  **Минимален размер** на допустимата безвъзмездна финансова помощ - неприложимо.  **Максимален размер** на допустимата безвъзмездна финансова помощ - Еднократна премия за преминаване към биологично производство. Премията се предоставя за загуба на доход по време на преходния период, в това число премия за консултански услуги за изготвяне на план за биологично производство, включително необходимите за него специфични проучвания, оценки, анализи и извършване на сертификационен одит и за сертификат за период от една година.  **Индикативен максимален интензитет** на помощта за дейности, изпълнявани от малки и средни предприятия - **100 %.**  **Индикативен максимален интензитет** на помощта за дейности за предприятия, непопадащи в определението за МСП - **80%.** |
| Специфична цел | СЦ1 - Насърчаване на устойчиви дейности, свързани с аквакултурите. |
| Краен срок за изпълнението на условията или резултатите, които следва да бъдат постигнати | Резултатите следва да бъдат постигнати до 31 декември 2029 г. |
| Проверка на постигането на резултат или условие (и когато е приложимо — на междинните постижения)  – опишете какви документи ще бъдат използвани, за да се докаже постигането на резултат или условие  – опишете какво ще бъде проверявано по време на проверките за верификация (включително на проверки на място), и от кого.  – опишете какви са механизмите за събиране и съхраняване на данните/документите | Мониторинг на изпълнението на проектите, съгласно разработена Система за контрол и изпълнение на програмата.  Проверки на място/Доклади/Контролни листа.  Проверките на място включват документална проверка и проверка за изпълнението на проекта, вкл. постигане на заложените индикатори за резултат в проектното предложение.  Проверките се извършват от УО на ПМДРА.  Документите удостоверяващи извършените проверки се прилагат в информационна система за управление и наблюдение на средствата от ЕС в България (ИСУН) към досието на проекта.  INFOSYS докладване.  Годишен доклад за изпълнението на програмата. |
| Механизми за осигуряване на одитна следа  Моля, посочете органа/органите, отговорни за тези механизми. | Всички документи се съхраняват в електронен вид в информационна система за управление и наблюдение на средствата от ЕС в България (ИСУН) към досието на проекта.  Отговорни институции за осигуряване на одитна следа:   * УО на ПМДРА; * МЗ на ПМДРА; * Одитен орган на ПМДРА; * Орган на ПМДРА, изпълняващ счетоводната функция, подготвящ и изпращащ заявления за плащане до Комисията. |

**Методика за определяне на премията за преминаване на стопанството към биологично производство, съгласно плана за биологично производство в три етапа**

**Етап 1**

Кандидатите предоставят информация в табличен вид за последните 2 години относно гъстота на посадката (по видове аквакултури в кг/м³ (Kko), отглежданите видове аквакултури, годишно производство в тон метричен (A) и годишен оборот в лева за всяка година (To) при конвенционално производство на аквакултура. Изчисляват се средноаритметичните стойности за посочения 2-у годишен период на гъстотата на посадката по видове (Kko1-n), годишното производство по видове (AK1-n) и годишния оборот в лева по видове (ToK1-n).

**Етап 2**

Кандидатът предоставя в табличен вид информация за средната гъстота на посадката по видове аквакултури в кг/м³ (Kko1-n) и % на редукция (Ko) изчислен за преминаването от конвенционално към биологично производство. Процентът на редукция (Ko) се изчислява като се раздели стойността, посочена за гъстотата на посадката при биологично производство (Kbio1-n) с тази при конвенционално производство (Kko1-n).

* Изчислява се % на редукцията по следната формула:

(Ko) = (Kbio1-n)/ (Ko1-n)

Където: (Ko) е % на редукция; Kbio1-n е гъстота на посадката при биологично производство и Ko1-n е гъстота на посадката при конвенционално производство

* Изчислява се загубата на продукция на база годишно производство по следната формула:

Кlо1-n = AK1-n \* Ko

Където: Кlо1-n е изчислената загуба на продукция на база годишно производство, AK1-n е усреднената стойност годишно производство по видове и Ko е % на редукция.

**Етап 3**

Изчисляване размера на премията

* Първоначално се изчислява редуцирания доход при преминаване към биологично производство. Извършва се по следната формула:

Tob1-n = Кlо1-n\* S

Където: Tob1-n е редуцирания доход при преминаване към биологично производство, Кlо1-n е изчислената загуба на продукция на база годишно производство, а S е коефициент, определен съгласно табл. 4.

* Размера на премията за 12 месечен период се изчислява по следната формула:

Pbio1-n (12мес) = ToK1-n – Tob1-n

Където: Pbio1-n е стойността на премията за 12 месечен период; ToK1-n е усреднената стойност на годишния оборот и Tob1-n е редуцирания доход при преминаване към биологично производство.

В зависимост от времетраенето на преходния период получената стойност подлежи на допълнително коригиране за времетраенето на преходния период.

**Таблица за определяне стойността на коефициент S**

|  |  |
| --- | --- |
| **вид аквакултура** | **коефициент S\*** |
| Шаран | ХХ |
| Дъгова пъстърва | ХХ |
| Балканска пъстърва | ХХ |

\*Стойността на коефициента се определя на база данни от САПИ за 2019 г.